标题：许宣
人物介绍
轩辕，黄帝。姓公孙自周制五等诸侯后，乃有公孙姓。轩辕为黄帝，长于姬水，合以姬为姓，不知古史何据也？有熊国君少典之次子也伏羲生少典，少典生神农。及黄帝袭帝位，居有熊之封焉。其母西乔氏女，名附宝，瞑见大电光绕北斗，枢星照于郊野，附宝感之而有娠，以枢星降，又名曰天枢。怀之二十四月，生轩辕于寿丘地名，在鲁东门之外。帝生而神灵，幼而徇齐疾而速也，弱而能言，长而敦敏，成而聪明。龙颜日角。河目隆颡，苍色大肩，始学于大项，长于姬水。  
事迹
登帝位帝年十五，心虑无所不通，乃受国于有熊，袭封君之地在郑州新郑县。以制作轩冕，乃号轩辕，以土德王，曰黄帝。得奢龙，辨乎东方解在下文。得祝融，辨乎南方，心星以火，火在正南，大明也。融，光明也。主火之官号祝融，南字从南从午。南求也，求正对为明为暗。则南为阳，北为阴也。得火封辨乎西方，酉之半也鸡之鸣旦，则望东而身居西也。酉，鸡也。以少入时名之，酉半为西也。得后土，辨乎北方北，阴也，背也。故曰北。四方之名也。东者，动也，日出万物乃动也。东字从日穿木，以日出望之，如穿扶桑之林木也。日所出在扶桑东数十万里。娶妻生子，国乐民安帝娶西陵氏于大梁，曰嫘祖，为元妃。生二子玄嚣、昌意。初喜天下之戴己也，养正娱命，自取安而顺之，为鸿黄之代，以一民也。时人未使而自化，未赏而民劝，其心愉而不伪，其事素而不饰，谓之太清之始也。耕者不侵畔，渔者不争岸，抵市不预价，市不闭鄙，商旅之人，相让以财，外户不闭，是谓大同。别尊卑帝里天下十五年之后，忧念黎庶之不理，竭聪明，进智力，以营百姓，具修德也。考其功德，而务其法教。时元妃西陵氏始养蚕为丝今《礼记》，皇后祭先蚕西陵氏。葛稚川《西京记》曰：“宫内有先蚕坛。”。乃有天老，五圣以佐理化。帝取伏牺氏之卦象，法而用之，据神农所重六十四卦之义，帝乃作八卦之说，谓之《八索》，求其重卦之义也。时有臣曹胡造衣，臣伯余造裳，臣于则造履，帝因之作冠冕冠者则服之，又名冕别者，则冠中之别名。以其后高前下，有俯仰之形，因曰冠寇，冕也。始代毛革之弊，所谓黄帝垂衣裳而天下理也。帝因以别尊卑，令男女异处而居，取法乾坤天尊地卑之义。帝见浮叶方为舟，即有共鼓化狄三臣助作舟楫，所谓“刳木为舟，剡木为楫也”。以取诸涣。涣，散也，物大通也，所以济不通也。帝又观转蓬之象以作车。时有神马出，生泽中，因名泽马。一曰吉光，又曰吉良，出大封国亳州东，古国也。文马缟身朱鬣，乘之寿千岁，以圣人为政，应而出今飞龙司有吉良厩，因此也。薛综曰：“与腾黄一也。”所出之国各别。葛稚川曰：“腾黄之马，吉光之兽。”则兽马各异。今据吉光即马，腾黄即兽，稚川之说又别。又有腾黄神兽，其色黄，状如狐，背上有两角，龙翼一本云龙翼而马身，一名乘黄，一名飞黄，或曰古黄，又曰翠黄，出日本国，寿三千岁，日行万里，乘此令人寿二千岁出日本国，寿二千岁《六典》曰：宋齐梁陈皆有车府乘黄之官。今太仆寺有乘黄署，即其事。黄帝得而乘之，遂周旋六合，所谓乘八翼之龙游天下也。故迁徙往来无常。帝始教人乘马，有臣胲作服牛以用之。《世本》云：所谓服牛乘马，引重致远，以取诸《随》，得随所宜也。有臣黄雍父始作舂，所谓断木为杵，掘地为臼，以济万人，取诸《小过》也。小过者，过而通也。帝作灶以著经，始令铸釜造甑，乃蒸饭而烹粥，以易茹毛饮血之弊。有臣挥始作弓，臣夷牟作矢，所谓“弦木为弧，剡木为矢”也《史记》云，黄帝为之也。弧矢之利，以威天下，取诸《睽》。睽，乖也，制不顺也。帝始作屋，筑宫室，以避寒暑燥湿，谓之宫室，言处于中也。所谓上栋下宇，以待风雨，取诸《大壮》。大者，壮也。帝又令筑城邑以居之，始改巢居穴处之弊。又重门击柝，以待暴客，以取诸《豫》，备不虞也。又易古之衣薪，葬以棺椁，以取诸《大过》也。受图知仓颉帝服斋于中宫，于洛水上，坐玄扈石室，与容光等观。忽有大鸟衔图置于帝前，帝再拜受之。是鸟状如鹤，而鸡头鸾喙，龟颈龙形，骈翼鱼尾，体备五色，三文成字。首文曰“慎德”，背文曰“信义”，膺文曰“仁智”。天老曰：是鸟麟前鹿后蛇颈，背有龙文，足履正，尾系武。有九苞，一曰包命，二心合度，三耳聪达，四舌屈伸，五采色备，六冠钜锐钩，七金目鲜明，八音激扬，九腹大。一名鸥，其雄曰凤，其雌曰凰，高五六尺，朝鸣曰登晨，昼鸣曰上祥，夕鸣曰归昌，昏鸣曰固常，夜鸣曰保长，皆应律吕，见则天下安宁。黄帝曰：是鸟遇乱则去，居九夷矣！出于东方君子之国，又出丹穴之山。”有臣沮颂，苍颉观鸟迹以作文字，此文字之始也先儒论文字之始不同，或始于三皇，或始于伏羲，或云与天地并兴。今据司马迁、班固、韦延、宋衷、傅玄等云，苍颉、黄帝臣，今据此载之。诸家说苍颉，亦无定据。 
黄帝修德义，天下大理。乃召天老谓之曰：吾梦两龙挺白图，出于河，以授予，敢问于子。天老对曰：此《河图》、《洛书》将出之状，天其授帝乎！试斋戒观之。黄帝乃斋于中宫，衣黄服，戴黄冕，驾黄龙之乘，载交龙之旗，与天老五圣游于河洛之间。求梦未得，帝遂沉璧于河，乃大雾三日。又至翠妫之泉，有大鲈鱼，河中溯流而至。杀三牲以醮之，即甚雨，七日七夜，有黄龙负图而出于河。黄帝谓天老五圣曰：子见河中者乎？天老五圣乃前跪受之，其图五色毕具，白图兰叶而朱文，以授黄帝，乃舒视之，名曰《绿错图》，令侍臣写之，以示天下。黄帝曰：此谓《河图书》。是岁之秋也，帝既得龙凤之图书，苍颉之文，即制文章，始代结绳之政，以作书契，盖取诸夬。夬，决也，诀断万事自垂衣裳至制文字，凡九事。按皇甫谧《帝王代记》载，此九事皆黄帝之功。今各以当时事及众书所载，列之如前以明之。然于《易系》说此九事，则上自黄帝，下至尧舜。以其先儒说者，或以为不独黄帝。若以皇甫所载，及今所引众书，则九事皆黄帝始创制之以服用，后代圣人至尧舜，但继作修饰尔！。于是黄帝定百物之名，作八卦之说，谓之《八索》。一号帝鸿氏，一号归藏氏，乃名所制曰《归藏书》，此《易》之始也。风调雨顺黄帝垂衣裳之后，作龙衮之服，画日月星辰于衣上以象天，故有《龙衮之颂》。帝纳女节为妃，其后女节见大星如虹，下临华诸，女节感而接之，生少皞《代记》云，女节即嫘祖，非也。帝又纳丑女，号嫫母，使训宫人，而有淑德，奏《六德之颂》。又纳费修氏为夫人。是时庶民甘其食，美其服，乐其俗，安其居，无羡欲之心。邻国相望，鸡犬之音相闻，至老而不相往来，无求故也。所谓黄帝理天下，便民心，谓之至理之代。是时风不鸣条，谓之天下之喜风也。雨不破块，谓十日一小雨，应天下文；十五日一大雨，以叶运也。以嘉禾为粮，谓大禾也，其穗异常。以醴泉为浆，谓泉水味美如酒，可以养老也。以五芝为芳，谓有异草生于圃，则芝英、紫芝、金芝、黑芝，五芝草生，皆神仙上药。时有水物洋涌，山车满野，于是德感上天，故有黄星之祥，谓之异星，形状似月，助月为光，名曰景星。又有赤方气与青方气相连，赤方中有二星，青方中有一星，凡三星。又有异草生于庭，月一日生一叶，至十五日生十五叶，至十六日一叶落，至三十日落尽。若小月，即一荚厌而不落，谓之蓂荚，以明于月也，亦曰历荚。帝因铸镜以象之，为十五面神镜，宝镜也。纪历定年于时大挠能探五行之情，占北斗、衡所指，乃作甲乙十干以名日，立子丑十二辰以名月，以鸟兽配为十二辰属之，以成六旬，谓造甲子也。黄帝观伏牺之三画成卦，八卦合成二十四气，即作纪历，以定年也。帝敬大挠以为师，因每方配三辰，立孟仲季，自是有阴阳之法焉。黄帝闻之，乃服黄衣，带黄绅，首黄冠，斋于中宫。即有凤凰蔽日而至，帝乃降阶，东面再拜稽首曰：天降丕佑，敢不承命。凤乃止帝东园，集于梧桐，又巢于阿阁，非竹实不食，非醴泉不饮，其饮也，则自鸣舞，音如笙箫。帝即使伶伦往大夏之西大夏国在西，去长安万里。阮榆之溪，昆仑之阴嶰谷，采钟龙之竹，取其窍厚均者，断两节，间三寸七分，吹之为黄钟之音十一月律为黄钟，谓冬至一阳生，万物之始也。以本至理之代天地之风气。所谓黄帝能理日月之行，调阴阳之气，为十二律吕，雄雌各六也《晋书》云，律管长尺，六孔，十二月之音。票之以竹，取自然圆虚也；以玉取坚贞温润也。时有女娲之后容成氏，善知音律，始造律历，元起辛卯。又推冬至日在之星南斗后星也。又问天老，得天元日月星辰之书。天文刻漏之书以纪时。有臣隶首善算法，始作数著算术焉。臣伶伦作权量权，秤也，量即斗斛也。斗杀蚩尤黄帝得蚩尤，始明乎天文据《管子》言之，蚩尤有术，后乃叛。帝又获宝鼎，乃迎日推策。于是顺天地之纪，旁罗日月星晨，作盖天仪，测玄象，推分星度，以二十八宿为十二次。角亢为寿星之次，房心为大火之次，箕斗为析木之次，牛女为星纪之次，虚危为玄枵之次，室壁为诹觜之次，奎娄为降娄之次，昴毕为大梁之次，觜参为实沉之次，井鬼为鹑首之次，星张为朱火之次，翼轸为鹑尾之次。立中外之星，作占日月之书，此始为观象之法也。皆自《河图》而演之。又使羲和占日，常仪占月，鬼臾区占星，帝作占候之法，占日之书，以明休咎焉。 
黄帝有茂德，感真人来游玉池，至德所致也。有瑞兽在囿，玄枵之兽也。《尚书·中候》云：麋身、牛尾，狼蹄、一角，角端有肉，示不伤物也。音中黄钟，文章彬彬然。牝曰麒，牡曰麟。生于火，游于土。春鸣曰归禾，夏鸣曰扶幼，秋冬鸣曰养信。帝又得微虫蛄蝼，有大如羊者，大如牛者，虫名螾，大如虹者，应土德之王也。有兽名?恙，如师子，食虎，而循常近人，或来入室，人畏而患之。帝乃上奏于天，徙之北荒。 
帝以景云之瑞，庆云之祥，即以云纪官，官以云为名，故有缙云之官或云帝炼金丹，有缙云之瑞，自号缙云氏。赤多白少为缙。于是设官分职，以云命官，春为青云官，夏为缙云官，秋为白云官，冬为黑云官。帝以云为师也。是时炎帝之裔姜姓者也。缙云者，帝之祥云，其云非云非烟，非红非紫。又以帝炼丹于婺州缙云之堂，有此祥云也。置官，帝撰书帝置四史官，令沮诵、仓颉、隶首、孔甲居其职，主图籍也《周礼》，掌版图，人户版籍也。又令苍颉主人仪。孔甲始作盘盂，以代凹尊坯饮之朴，著《盘盂篇》，盘盂之诫也。帝作巾几之法以著经，黄帝书中通理，黄帝史谓之《坟》。坟，大也孔安国曰：遭秦焚之，不可闻也。有臣史王始造画，又济南人公玉带上黄帝明堂图，有复道，上有楼，从西南入，此楼之始也。帝依图制之，曰合宫，可以观其行也。乃立明堂之议，以观于贤也。时有仙伯出于岐山下，号岐伯，善说草木之药性味，为大医。帝请主方药。帝乃修神农所尝百草性味，以理疾者，作《内外经》。又有雷公述《炮炙方》，定药性之善恶。扁鹊、俞附二臣定《脉经》，疗万姓所疾。帝与扁鹊论脉法，撰《脉书上下经》汉文里阳公淳于意能知疾之生死，按《脉经》也。帝问岐伯脉法，又制《素问》等书及《内经》今有二帙，各九卷，后来就修之，按《素问》序云岐伯作，今卷数大约阙少，其八十一难，后来增修。又云天降素女以治人疾，帝问之，遂作《素问》也。帝问少俞针注，乃制《针经》明堂图灸之法，此针药之始也。